Mutkajoki

Mutkajoki (myös Astervajoki, ) on joki Louhen piirissä Karjalan tasavallassa Venäjällä. Joki saa alkunsa Nuupajärvistä Paanajärven pohjoispuolella ja laskee Paanajärven itäpäähän järven luusuan pohjoispuolella. Joen pituus on 17 kilometriä  ja valuma-alueen pinta-ala 95,6 km². Joki virtaa koko matkaltaan vuonna 1992 perustetussa Paanajärven kansallispuistossa, johon myös sen valuma-alue lähes kokonaisuudessaan kuuluu. Ennen toista maailmansotaa joki sijaitsi Suomen alueella Kuusamossa mutta tuli Sallan–Kuusamon alueen alueluovutusten 1941 ja 1944 jälkeen kuulumaan Neuvostoliittoon ja myöhemmin Venäjään.

Lähteet

Karjalan tasavallan joet
Louhen piiri
Koutajoen vesistö
Paanajärven kansallispuisto
Sallan–Kuusamon alueen joet